Simmerbølle, den 11. april 2022

**PRESSEMEDDELELSE**

**STM Vinduer opnåede i 2021 plus på 11,3 mio. kr.**

***- Tilfredsstillende og ros til medarbejderne for perfekt samspil, siger ledelse og bestyrelse til STM-regnskab 2021 med plus på 11,3 mio. kr. før skat.***

STM Vinduer rejste sig i 2021 efter et katastrofalt corona-2020, der udfordrede hele byggebranchen med restriktioner i alle leder og kanter.

- Men allerede efter sommerferien i 2020 og i begyndelsen af 2021 kom der god gang i både nybyggerier og renoveringsarbejder. Det skabte positive forventninger, og dem har vi levet op til, og mere til, siger adm. direktør Finn Methmann.

Byggeboomet smittede af med en god ordrebog og et markant plus på regnskabet for 2021: 11,3 mio. kr. før skat - Tilfredsstillende, siger Finn Methmann.

Det hører med, at NorDan Gruppen i begyndelsen af 2020 målrettet købte sig ind som hovedaktionær i STM Vinduer A/S. NorDan Gruppen gør således en forskel:

- NorDan har bidraget til positivt at fremtidssikre udviklingen i STM Vinduer. Det betyder, at vi har fået større muskler til at udvikle effektiviteten i fabrikken. NorDan Gruppen ser en mulighed i STM som indgang til det danske marked via De Danske Byggecentre, fordi vi står for kvalitet og fordi vi gennem de seneste år har investeret stort både i maskiner og digitalisering i fabrikken her i Simmerbølle, forklarer Finn Methmann.

For yderligere information:
Administrerende direktør Finn Methmann
fme@stmvinduer.dk
+45 29650052